CELEX: 62009TN0440
Language: sl
Date: 2009-11-03 00:00:00
Title: Zadeva T-440/09: Tožba, vložena 3. novembra 2009 – Azienda Agricola Bracesco proti Komisiji

19.12.2009   
            
            
               SL
            
            
               Uradni list Evropske unije
            
            
               C 312/42
            
         Tožba, vložena 3. novembra 2009 – Azienda Agricola Bracesco proti Komisiji
   (Zadeva T-440/09)
   2009/C 312/69
   Jezik postopka: italijanščina
   
      Stranki
   
   
      Tožeča stranka: Azienda Agricola Bracesco Srl (Orgiano, Italija) (zastopniki: F. Tosello, odvetnik, S. Rizzioli, odvetnik, C. Pauly, odvetnik)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               Evropski komisiji naj se na podlagi členov 235 in 288, drugi odstavek, Pogodbe ES naloži plačilo odškodnine v korist družbe Azienda Agricola Bracesco s.r.l., zdaj v stečaju, v višini 335 000 EUR oziroma plačilo drugačnega pravičnega zneska, ki se bo pokazal med postopkom, ter pripadajoče zakonske zamudne obresti.
            
         
               —
            
            
               Toženi stranki naj se naloži plačilo stroškov postopka.
            
         
      Tožbeni razlogi in bistvene trditve
   
   Ta odškodninska tožba na podlagi nepogodbene odgovornosti Evropske skupnosti izhaja iz ukrepov Skupnosti v boju proti aviarni influenci.
   Tožeča stranka v zvezi s tem zatrjuje, da se je Evropska komisija po nastanku motenj evropskega trga s perutnino, ki jih je povzročilo nižanje cen zaradi zmanjšanja povpraševanja potrošnikov, povezanega s širjenjem aviarne influence, odločila za posredovanje s sprejetjem Uredbe 1010/2006 (1), ki določa ukrepe v podporo rejcem perutnine.
   Vendar kljub temu, da zakonodaja Skupnosti s področja zdravstva pod pojem perutnine vključuje tudi prepelice, rejci, ki se ukvarjajo z vzrejo in zakolom prepelic, niso bili vključeni med prejemnike pomoči.
   Tožeča stranka Azienda Agricola Bracesco s.r.l. v stečaju navaja, da je utrpela neupravičeno škodo zaradi ravnanja Evropske komisije, ki je hudo in očitno kršila enega temeljnih načel prava Skupnosti, to je načelo prepovedi diskriminacije.
   
      (1)  Uredba Komisije (ES) št. 1010/2006 z dne 3. julija 2006 o nekaterih izrednih ukrepih za podporo trgu z jajci in perutnino v nekaterih državah članicah (GU L 180, str. 3).